**ՀԻՄՆԱՎՈՐՈՒՄ**

**«2017 թվականի ապրիլի 11-ի Եվրասիական տնտեսական միության մաքսային օրենսգրքում փոփոխություններ կատարելու մասին» արձանագրության ստորագրման նպատակահարմարության վերաբերյալ**

Արձանագրության նախագծին հավանություն է տրվել Եվրասիական տնտեսական խորհրդի 2018թ. դեկտեմբերի 5-ի թիվ 40 կարգադրությամբ և ներկայացվել է Եվրասիական տնտեսական միության անդամ պետություններին՝ ներպետական համաձայնեցման ընթացակարգերն ապահովելու համար:

Արձանագրությամբ նախատեսվում է փոփոխություններ կատարել Եվրասիական տնտեսական միության մաքսային օրենսգրքի 321-րդ հոդվածում, որով սահմանված են մաքսային մարմինների կողմից մաքսային հսկողության որոշակի ձևերի կիրառումից ազատելու դրույթները: Մասնավորապես նախատեսվում է ԵԱՏՄ անդամ պետությունների ղեկավարների և նրանց ուղեկցող ընտանիքի անդամների անձնական ուղեբեռի մաքսային զննումից հավասարապես ազատել նաև ԵԱՏՄ անդամ պետությունների կառավարությունների ղեկավարների և նրանց ուղեկցող ընտանիքի անդամների անձնական ուղեբեռը:

Նախագծով նախատեսվում է նաև լրացնել վերը նշված հոդվածով սահմանված Հայաստանի Հանրապետության այն պաշտոնատար անձանց ցանկը, որոնց անձնական ուղեբեռը ևս ենթակա չէ մաքսային զննության:

Ելնելով վերոգրյալից՝ «Եվրասիական տնտեսական միության մաքսային օրենսգրքում փոփոխություններ կատարելու մասին» արձանագրության ստորագրումը գտնում ենք նպատակահարմար:

**ՀՀ արտաքին գործերի Գրիգոր Հովհաննիսյան**



**նախարարի տեղակալ**